Dzintra Grundmane

Dzintra Grundmane (dzimusi  Rīgā, mirusi ) bija latviešu basketboliste, spēlējusi saspēles vadītājas pozīcijā, Latvijas PSR sieviešu izlases dalībniece. Pēc sportistes karjeras beigām bijusi Latvijas Sporta muzeja direktore un pasniedzēja.

 Biogrāfija 
Bijusi 3. Bērnu un jaunatnes sporta skolas audzēkne, kur viņas pirmais treneris bija Viktors Strupovičs, ar basketbolu sākusi nodarboties sestajā klasē. Izglītību ieguvusi Rīgas 5. vidusskolā un Latvijas Valsts Universitātes Ģeogrāfijas fakultātē ar ārvalstu ekonomiskās ģeogrāfijas specialitāti, vēl mācījusies Vissavienības Kinematogrāfijas institūtā, bijusi aktīva dalībniece Kinoamatieru biedrībā.

Spēlētājas karjeru aizvadījusi Rīgas TTT (1962—1975; ar pārtraukumu no 1969. līdz 1970. gadam), laikā no 1972. līdz 1975. gadam bijusi TTT kapteine. Kluba sastāvā viņa izcīnīja 11 uzvaras Eiropas čempionvienību kausa izcīņā, 12 uzvaras PSRS čempionātā. Vēl Dz. Grundmane ir izcīnījusi četras uzvaras PSRS Tautu spartakiādē un divas uzvaras Latvijas čempionātā (1965, 1974). Latvijas PSR izlasē aizvadījusi 86 spēles. 1975. gadā kļuvusi par PSRS Nopelniem bagāto sporta meistari. 1998. gadā apbalvota ar Triju Zvaigžņu ordeņa 1. pakāpes goda zīmi.

Bijusi Latvijas Sporta muzeja direktore, kopumā šajā iestādē strādājusi 12 gadus. Lasījusi lekcijas Latvijas Universitātē. No 2002. līdz 2014. gadam strādāja Latvijas Universitātes Pedagoģijas, psiholoģijas un mākslas fakultātē, kur bija docente Sporta izglītības nodaļā.

Mirusi .

 Sasniegumi 
Rīgas TTT sastāvā
 11× Eiropas čempionvienību kausa ieguvēja (1964—1969, 1971—1975)
 12× PSRS čempione (1963—1973, 1975)1963. gadā uzvara tika gūta PSRS ziemas sacensībās.

Latvijas PSR sastāvā
 4× PSRS Tautu spartakiādes čempione (1963, 1967, 1971, 1975)

 Piezīmes un atsauces 

 Piezīmes 

 Atsauces 

 Ārējās saites 
 "Latvijas ļaudis" profils

Kategorija:1944. gadā dzimušie
Kategorija:Rīgā dzimušie
Kategorija:2024. gadā mirušie
Kategorija:PSRS basketbolisti
Kategorija:Latvijas basketbolisti
Kategorija:Saspēles vadītāji
Kategorija:Rīgas TTT spēlētājas
Kategorija:PSRS Nopelniem bagātie sporta meistari
Kategorija:Latvijas Universitātes absolventi
Kategorija:Latvijas Universitātes pasniedzēji
Kategorija:Latvijas pedagogi
Kategorija:Triju Zvaigžņu ordeņa goda zīmju saņēmēji